ആലപ്പുഴയില് കൊവിഡ് ഡ്യൂട്ടി കഴിഞ്ഞുവന്ന ആരോഗ്യ പ്രവര്ത്തകയെ തട്ടിക്കൊണ്ടുപോകാന് ശ്രമം ആലപ്പുഴയില് ആരോഗ്യ പ്രവര്ത്തകയെ തട്ടിക്കൊണ്ടുപോകാന് ശ്രമം. തൃക്കുന്നപ്പുഴ പാനൂരിന് സമീപത്താണ് സംഭവം. കൊവിഡ് ഡ്യൂട്ടി കഴിഞ്ഞ് മടങ്ങി വന്ന ആരോഗ്യപ്രവര്ത്തകയെയാണ് ഇന്നലെ അര്ധരാത്രിയോടെ തട്ടിക്കൊണ്ടുപോകാന് ശ്രമം നടന്നത് ആലപ്പുഴ വണ്ടാനം മെഡിക്കല് കോളജിലെ ജീവനക്കാരിക്ക് നേരെയാണ് അതിക്രമം നടന്നത്. ബൈക്കിലെത്തിയ രണ്ട് പേര് രാത്രിയില് കടന്നുപിടിക്കുകയും തട്ടിക്കൊണ്ടു പോകാന് ശ്രമിക്കുകയുമായിരുന്നു. ഈ സമയം ഇവിടെയെത്തിയ പോലീസ് പട്രോളിംഗ് വണ്ടി കണ്ടതോടെ അക്രമികള് രക്ഷപ്പെട്ടു. പ്രതികള്ക്കായി പോലീസ് അന്വേഷണം ആരംഭിച്ചിട്ടുണ്ട്. ആക്രമണത്തില് ആരോഗ്യപ്രവര്ത്തകക്ക് നിസാര പരുക്കുകളും സംഭവിച്ചിട്ടുണ്ട്.